Δολοφονία της οικογένειας Λόσον

Η δολοφονία της οικογένειας Λόσον (Αγγλικά: The murder of the Lawson family) αναφέρεται σε μια υπόθεση που πραγματοποιήθηκε στις 25 Δεκεμβρίου του 1929, στο Τζέρμαντον της Βόρειας Καρολίνας, στην οποία ο κτηνοτρόφος και καπνοπαραγωγός Τσαρλς "Τσάρλι" Ντέιβις Λόσον σκότωσε την σύζυγο του και τα έξι από τα επτά παιδιά του.

 Γενικές Πληροφορίες
Ο Τσάρλι Λόσον γεννήθηκε στις 10 Μαΐου του 1886, από το ζεύγος Ογκάστους και Νάνσι Λόσον, στην κοινότητα Λόσονβιλ της Βόρειας Καρολίνας. Η Φάνι Μάνρινγκ γεννήθηκε στις 13 Οκτωβρίου του 1892 στην κομητεία Στόουκς της Βόρειας Καρολίνας. Οι γονείς της ήταν ο Τζον Ουάσινγκτον και η Όνα Λι Μάνρινγκ.

Το 1911 ο Τσαρλς Ντέιβις Λόσον(Census Place: Meadows, Stokes, North Carolina; Roll: T625_1318; Page: 4B; Enumeration District: 235; Image: 321) και η Φάνι Μάνρινγκ παντρεύτηκαν και αργότερα απέκτησαν οκτώ παιδιά. Το τρίτο τους παιδί ο Γουίλιαμ, γεννημένος το 1914, πέθανε από ασθένεια το 1920. Το 1918, μετά την μετακόμιση και την απόκτηση φάρμας από τους μικρότερους αδελφούς του Τσαρλς, του Μάριον και του Ελάιτζα στην περιοχή του Τζέρμαντον, ο Λόσον και η οικογένεια του ακολούθησαν το ίδιο παράδειγμα. Οι Λόσον εργάστηκαν σκληρά ως εργάτες σε κτήματα καπνού μέχρι το 1927. Έπειτα έχοντας εξοικονομήσει αρκετά χρήματα, αγόρασαν την δική τους φάρμα στο Μπρουκ Κόουβ Ροντ. Οι οικονομικές δυσκολίες συνέχιζαν να υπάρχουν, όπως για κάθε εργατική και αγροτική οικογένεια της εποχής, αλλά τουλάχιστον απολάμβαναν μια ήσυχη ζωή. Λίγους μήνες πριν από τις δολοφονίες, ο Τσάρλι υπέστη τραυματισμό στο κεφάλι ενώ έσκαβε ένα χαντάκι. Λίγο αργότερα επισκέφθηκε έναν γιατρό ονόματι Σι-Τζέι Χέλσαμπεκ, ο οποίος τον διαβεβαίωσε ότι ο τραυματισμός ήταν ήπιος και δεν υπήρχε λόγος ανησυχίας. Ωστόσο, ο Τσάρλι συχνά παραπονιόταν για έντονους πονοκεφάλους και αϋπνία μετά το ατύχημα του. Οι άνθρωποι γύρω του παρατήρησαν επίσης μια αξιοσημείωτη διαφορά στην προσωπικότητά του. Ενώ προηγουμένως ο Τσάρλι ήταν ευγενικός και εύθυμος, πλέον ήταν συχνά αγενής και σε αρκετές περιπτώσεις δεν είχε καθόλου υπομονή. Παρόλα αυτά, το 1929, λίγες μέρες πριν από τα Χριστούγεννα, ο Τσαρλς Λόσον (43 ετών) πήρε τη γυναίκα του Φάνι (37 ετών) και τα επτά παιδιά τους, τον Άρθουρ (19 ετών), την Μαρί (17 ετών), την Κάρι (12 ετών), την Μέιμπελ (7 ετών), τον Τζέιμς (4 ετών), τον Ρέιμοντ (2 ετών) και την Μαίρη Λου (4 μηνών) στην πόλη για να αγοράσουν καινούργια ρούχα και παπούτσια και για να βγάλουν μια οικογενειακή φωτογραφία. Αυτές οι επιλογές αποτελούσαν πολυτέλεια για μια αγροτική οικογένεια της εποχής, γεγονός που οδήγησε σε εικασίες ότι η πράξη του Λόσον ήταν προμελετημένη. Επιπλέον, ο Τσάρλι δεν είχε πάει ποτέ πριν όλη την οικογένεια για ψώνια και ήταν πρώτη φορά που ξόδευε για εκείνους τόσα πολλά χρήματα.

 Οι Δολοφονίες 
Η μέρα της 25ης Δεκεμβρίου του 1929 ξεκίνησε με τον συνηθισμένο τρόπο για την οικογένεια Λόσον. Εντούτοις, η μεγαλύτερη κόρη της οικογένειας, η Μαρί, ξύπνησε νωρίς εκείνο το πρωί για να φτιάξει ένα χριστουγεννιάτικο κέικ δύο στρώσεων ως έκπληξη για την οικογένεια της. Εν τω μεταξύ, ο μεγάλος γιος ο Άρθουρ, βγήκε για κυνήγι κουνελιών, κάτι που ήταν μια τυπική χριστουγεννιάτικη δραστηριότητα εκείνη την εποχή. Τελικά όμως του τελείωσαν τα πυρομαχικά και ο Τσάρλι τον έστειλε στην πόλη να αγοράσει κι άλλα.

Ενώ ο Άρθουρ ήταν στην πόλη, ο Τσάρλι Λόσον πήρε μια καραμπίνα διαστάσεων 12 χιλιοστών και πήγε και κρύφτηκε στον αχυρώνα. Σύντομα οι δύο κόρες του, η Κάρι και η Μέιμπελ, βγήκαν από το σπίτι και κατευθύνθηκαν προς το σπίτι του θείου και της θείας τους. Ο Λόσον περίμενε μέχρι να φτάσουν στην κατάλληλη απόσταση και έπειτα τις πυροβόλησε. Μετά για να βεβαιωθεί ότι ήταν νεκρές, τις χτύπησε δυνατά και στην συνέχεια έκρυψε τα πτώματα τους στην καπναποθήκη. Μετά ο Τσαρλς επέστρεψε στο σπίτι και πυροβόλησε την γυναίκα του Φάνι, η οποία βρισκόταν στην βεράντα. Η Μαρί βρισκόταν μεσά στο σπίτι και ακούγοντας τον πυροβολισμό άρχισε να ουρλιάζει. Αυτό τρόμαξε τα δύο μικρότερα αδέλφια της, τον Τζέιμς και τον Ρέιμοντ, τα οποία προσπάθησαν να κρυφτούν για να γλιτώσουν. Ο Λόσον πυροβόλησε τη Μαρί, και μετά βρήκε και σκότωσε και τα δύο αγόρια. Στην συνέχεια, πήγε στην κούνια και σκότωσε το μωρό, την Μαίρη Λου. Τέλος σκότωσε και τα δυο πιστά σκυλιά της οικογένειας. Μετά τις δολοφονίες, πήγε στο κοντινό δάσος και αρκετές ώρες αργότερα αυτοκτόνησε. Ο μόνος επιζώντας ήταν ο μεγαλύτερος γιος του, ο 19χρονος Άρθουρ. Γιατί ο Τσάρλι επέλεξε να χαρίσει τη ζωή στον μεγαλύτερο γιο του; Κάποιοι έχουν υποθέσει ότι το έκανε επειδή πίστευε ότι ο Άρθουρ θα τον εμπόδιζε να υλοποιήσει το σχέδιο του. Αν και πιθανώς θα μπορούσε να είχε παρακάμψει αυτό το ζήτημα σκοτώνοντας πρώτα τον Άρθουρ. Συνεπώς, ίσως επέλεξε να του χαρίσει την ζωή, επειδή ήθελε ένας από τους γιους του να ζήσει για να συνεχίσει το όνομα της οικογένειας. Αυτό ήταν ακόμα ένα σημαντικό ζήτημα για τους άνδρες εκείνη την εποχή. Δυστυχώς, ο Άρθουρ δεν έζησε πολλά χρόνια ούτως ή άλλως. Πέθανε σε αυτοκινητιστικό ατύχημα το 1945, σε ηλικία 32 ετών, αφήνοντας πίσω του μια σύζυγο και 4 παιδιά.

Οι συγγενείς και οι φίλοι που ήρθαν στο σπίτι λίγο μετά τις δολοφονίες, θέλοντας να ευχηθούν στους Λόσον Καλά Χριστούγεννα, έπεσαν πάνω σε μια φρικτή σκηνή με επτά πτώματα. Τα σώματα των μελών της οικογένειας βρέθηκαν με τα χέρια τους σταυρωμένα και με πέτρες κάτω από το κεφάλι τους. Λίγες αργότερα ακούστηκε ένας πυροβολισμός στο δάσος, ο οποίος οδήγησε στην ανακάλυψη του σώματος του Τσάρλι Λόσον. Είχε αυτοκτονήσει. Πατημασιές σε όλη την περιοχή όπου βρισκόταν το σώμα του και οι οποίες σχημάτιζαν έναν κύκλο, υποδήλωναν ότι περπατούσε, ίσως για ώρες, μετά τις δολοφονίες. Προσπαθούσε να επεξεργαστεί αυτό που μόλις είχε κάνει; Ή μήπως απλώς δεν έβρισκε το θάρρος να δώσει αμέσως τέλος στη ζωή του; Ίσως συνέβησαν και τα δύο μέσα στο αρρωστημένο του μυαλό. Όταν ερευνήθηκε το πτώμα του, βρέθηκαν δύο σημειώματα στην τσέπη του, το ένα εκ των οποίων έγραφε: "Τα προβλήματα μπορούν να σε τρελάνουν" και το άλλο: "Κανείς δεν μπορεί να κατηγορηθεί".

 Θεωρίες για το Κίνητρο 

 Ο Τσάρλι είχε χάσει εν μέρη τα λογικά του αφότου τραυματίστηκε στο κεφάλι. 
Μερικοί από την οικογένεια και τους φίλους του θεωρούσαν ότι εκείνο το τραύμα είχε αλλάξει εντελώς την ψυχική του κατάσταση και σχετίζεται με το μακελειό. Ωστόσο, μια αυτοψία και ανάλυση του εγκεφάλου του στο Νοσοκομείο Τζον Χόπκινς δεν βρήκε κάποια αλλοίωση. Παρόλα αυτά, πρέπει να σημειωθεί ότι οι νεκροψίες δεν ήταν τόσο διεξοδικές τότε και οι ιατρικές γνώσεις δεν ήταν τόσο προηγμένες. Επομένως είναι πολύ πιθανό να παραλείφθηκε κάτι σημαντικό στην εξέταση.

 Η εγκυμοσύνης της Μαρί από τον Τσάρλι 
Όταν κυκλοφόρησε το 1990 το βιβλίο με τίτλο: "White Christmas, Bloody Christmas" ("Λευκά Χριστούγεννα, Ματωμένα Χριστούγεννα"), εμφανίστηκε για πρώτη φορά η θεωρία ότι ο Τσάρλι κακοποιούσε σεξουαλικά την κόρη του Μαρί. Μια ημέρα πριν εκδοθεί το βιβλίο, ο συγγραφέας έλαβε ένα τηλεφώνημα από την Στέλλα Λόσον, μια στενή συγγενή της οικογένειας, η οποία είχε ήδη δώσει πληροφορίες για το βιβλίο. Η Στέλλα είπε ότι είχε ακούσει τις κουνιάδες και την θεία της Φάνι, συμπεριλαμβανομένης της μητέρας της Στέλλα, την Τζέτι Λόσον, να συζητούν για το γεγονός ότι ο Τσαρλς είχε εξαναγκάσει την κόρη να έχει μαζί του μια "αιμομικτική σχέση". Η Τζέτι πέθανε στις αρχές του 1928, πράγμα που σημαίνει ότι η Φάνι είχε υποψιαστεί αυτή την κατάσταση αρκετό καιρό πριν από τις δολοφονίες στα τέλη του 1929. Ωστόσο, δεν έγινε νεκροψία στη Μαρί και έτσι δεν υπήρχε επίσημο αρχείο που να επιβεβαιώνει την εγκυμοσύνη της.

Περισσότερη ενίσχυση σε αυτή τη θεωρία δόθηκε το 2006 από το βιβλίο με τίτλο: "The Meaning of our Tears" ("Η Σημασία των Δακρύων μας"), του ίδιου συγγραφέα.  Σε αυτό ενισχύεται περαιτέρω αυτή η θεωρία, καθώς μια στενή φίλη της Μαρί Λόσον, η Έλλα Μέι, αποκάλυψε κάποια στιγμή στις αρχές ότι μερικές εβδομάδες πριν από τα Χριστούγεννα του 1929, η Μαρί της είχε εμπιστευτεί ότι ήταν έγκυος από τον ίδιο της τον πατέρα και ότι τόσο αυτός όσο και η μητέρα της το γνώριζαν αυτό. Πολλοί πίστευαν ότι αυτό ήταν που τον οδήγησε να δολοφονήσει σχεδόν όλη του την οικογένεια, επειδή δεν ήθελε σε καμία περίπτωση να αποκαλυφθεί το μυστικό. Ένας άλλος στενός φίλος και γείτονας της οικογένειας Λόσον, ο Χιλ Χάμπτον, δήλωσε ότι γνώριζε για σοβαρά προβλήματα που συνέβαιναν μέσα στην οικογένεια, αλλά αρνήθηκε να τα αναφέρει λεπτομερώς.

 Ταφή και Μετέπειτα Γεγονότα

Οι Λόσον θάφτηκαν σε ένα ιδιωτικό οικογενειακό τάφο που ήταν δωρεά από την τοπική οικογένεια Μπράουντερ. Η κύρια ταφόπλακα φέρει το σύμβολο του Τετράγωνου και της Πυξίδας, γεγονός και πολλοί έχουν σκεφτεί ότι αυτό υποδηλώνει ότι ο Τσάρλι ήταν μέλος του ελευθεροτεκτονισμού. Αλλά αυτό δεν ισχύει. Ήταν στην πραγματικότητα μέλος του Τάγματος των Ενωμένων Αμερικανών Μηχανικών, το οποίο χρησιμοποιεί ένα παρόμοιο σύμβολο.

Λίγο μετά τις δολοφονίες, ο αδελφός του Τσάρλι, ο Μάριον Λόσον, άνοιξε το σπίτι στην οδό Μπρουκ Κόουβ ως τουριστικό αξιοθέατο. Το κέικ που είχε ψήσει η Μαρί ανήμερα των Χριστουγέννων εκτέθηκε στην ξενάγηση. Επειδή οι επισκέπτες άρχισαν να μαζεύουν τις σταφίδες από το κέικ για να τις πάρουν ως αναμνηστικά, το κέικ τοποθετήθηκε σε ένα γυάλινο προστατευτικό σκεύος για πολλά χρόνια. Αφού το σπίτι έκλεισε για το κοινό, το κέικ εκτέθηκε σε παράλληλες εκδηλώσεις του καρναβαλιού. Τελικά, ένας συγγενής της οικογένειας έθαψε το κέικ.

Στην Τέχνη
 Το ομαδικό φονικό ενέπνευσε μια σειρά τραγουδιών και άλλων φόρων τιμής, συμπεριλαμβανομένης της μπαλάντας με τίτλο: "The Murder of the Lawson Family" ("Η Δολοφονία της Οικογένειας Λόσον"), η οποία αρχικά ηχογραφήθηκε από το συγκρότημα Carolina Buddies για την εταιρία παραγωγής Columbia Records το 1930 και διασκευάστηκε από το γκρουπ Stanley Brothers τον Μάρτιο του 1956.
 Η υπόθεση παρουσιάστηκε επίσης σε ένα επεισόδιο του podcast του PRX Criminal.

 Η σειρά του Netflix του 2022 με τίτλο: "28 Days Haunted" ("28 Μέρες Στοιχειωμένοι") δείχνει τον τόπο όπου τα θύματα είχαν ταριχευθεί και περιγράφει τι συνέβη.

 Παραπομπές 

Κατηγορία:Σελίδες με μη επιθεωρημένες μεταφράσεις